Títol de la unitat: EL TEMPS PASSA...

Àrea: Matemàtiques.

Nivell educatiu: Cicle Inicial.

Objectius competencials:

* Construir coneixements matemàtics a partir de situacions on tinguin sentit,

experimentar, intuir, relacionar conceptes i realitzar abstraccions (pensar

matemàticament).

* Utilitzar les tècniques matemàtiques bàsiques i els instruments per a fer

matemàtiques.

* Introduir els calendaris mensual i anual.

* Practicar la lectura de gràfics de barra.

* Saber la data de naixement de cada infant.

Continguts curriculars:

* El calendari mensual.

* El calendari anual.

* El gràfic de barres.

* Situació temporal.

* Lectura d’un gràfic de barres.

* Adquisició d’hàbits de treball amb eines i instruments matemàtics.

Desenvolupament de l’activitat.

Vam pensar una activitat per la pissarra digital en la qual treballessim els

mesos de l’any a partir de la data de naixement dels alumnes.

Aleshores vam fer fotos dels mesos que tenim a la classe, perquè els fos més

proper, i les vam enganxar en una pàgina perquè veiessin tots els mesos junts.

I és aquí on els nens i nenes han de senyalar el dia que van nèixer, identicant

el mes.

Després hem elaborat una gràfica de barres on els alumnes

ompliran el seu mes. A partir d’aquí treballarem la interpretació de la

gràfica de barres amb preguntes del tipus: Quants nens i nenes han nascut al

gener, i al març …?

També els alumnes havien d’ordenar els mesos partint del gener, partint del

setembre , que sàpiguen el mes anterior i posterior d’un donat.

Vam treballar les estacions, relacionem els mesos de cadascuna d’ella, també

vam confeccionar uns dibuixos de cadascuna de les estacions i els alumnes les

anaven relacionant.

Finalment els alumnes ordenaven els seus noms segons la data de naixement,

dia i mes, i ens deiem a quina estació corresponia.

Creiem que aquestes activitats són molt motivadores i engresquen als nens i

les nenes per conèixer d’una forma divertida els mesos i les estacions de l’any,

sentint-se protagonistes.

